ટાટા સ્ટીલ કંપનીના શેરમાં ૧.૮૮ ટકાનો ઉછાળો નોંધાયો હતો. એ જ પ્રમાણે અદાણી પોર્ટ્સ અને એચડીએફસી બેન્કના શેરમાં પણ ૧.૪૦ ટકાનો સુધારો નોંધાયો હતો તો બીજી બાજુ રિલાયન્સ જિઓના કારણે અન્ય ટેલિકોમ કંપનીઓની મુશ્કેલી વધી શકે છે તેવા સેન્ટિમેન્ટ પાછળ ભારતી એરટેલ કંપનીના શેરમાં પ્રોફિટ બુકિંગ જોવા મળ્યું હતું. આ શેરમાં ૩.૧૩ ટકાનો ઘટાડો નોંધાયો હતો. ઇન્ફોસિસ અને બજાજ ઓટો કંપનીના શેરમાં પણ ૦.૭૦ ટકા સુધીનો ઘટાડો નોંધાયો હતો. બજારના જાણકારોના જણાવ્યા પ્રમાણે આગામી બજેટમાં સુધારાવાદી પગલાંના આશાવાદે બજારમાં આગેકૂચ જોવા મળી છે.